# 6 Canllawiau efelychu digidol ym maes gofal iechyd

Mae canllawiau ar gyfer gweithredu efelychiad digidol mewn gofal iechyd ar gael mewn nifer o fframweithiau a phecynnau cymorth cynhwysfawr. Mae'r rhestr hon yn crynhoi nifer o'r ffynonellau hyn a'u dulliau gweithredu:

1. Gweledigaeth strategol genedlaethol ar gyfer efelychu ym maes iechyd a gofal: mae'r ddogfen hon yn amlinellu gweledigaeth ar gyfer integreiddio efelychu a thechnolegau dysgu ymdrochol mewn addysg ac ymarfer gofal iechyd. Mae'n pwysleisio pwysigrwydd arweinyddiaeth strategol, cydweithio ymysg rhanddeiliaid, a defnyddio technoleg i wella gofal cleifion a llesiant staff.
2. Fframwaith cenedlaethol ar gyfer Addysg Seiliedig ar Efelychu (SBE): datblygwyd hwn gan Health Education England (2018) ac mae'n cyflwyno egwyddorion arweiniol ar gyfer datblygu, darparu a chomisiynu addysg seiliedig ar efelychu. Mae'n canolbwyntio ar ganlyniadau ansawdd, arweinyddiaeth a llywodraethiant, dyrannu adnoddau strategol, datblygu cyfadrannau amlbroffesiwn, a sicrhau ansawdd.
3. Pecyn cymorth cenedlaethol ar gyfer efelychu ym maes iechyd a gofal: Mae'r pecyn cymorth hwn yn cefnogi'r gwaith o weithredu addysg sy'n seiliedig ar efelychu drwy roi canllawiau ymarferol ar ddatblygu cyfadrannau, dyrannu adnoddau a sicrhau ansawdd. Ei nod yw sicrhau safonau uchel wrth ddatblygu a darparu hyfforddiant efelychu.
4. Mae’r Cyngor Nyrsio a Bydwreigiaeth (NMC, 2024) yn diffinio efelychiad mewn addysg fel a ganlyn:: ‘Dull addysgol sy'n defnyddio amrywiaeth o ddulliau i gefnogi myfyrwyr i ddatblygu eu gwybodaeth, eu hymddygiadau a'u sgiliau, gyda'r cyfle i ailadrodd, rhoi adborth, gwerthuso a myfyrio i gyflawni canlyniadau eu rhaglen a chael eu cadarnhau fel rhai sy'n gallu ymarfer yn ddiogel ac yn effeithiol.’ Mae'r diffiniad hwn yn pwysleisio'r defnydd o dechnegau efelychu amrywiol i wella dysgu, gan sicrhau y gall myfyrwyr ymarfer a mireinio eu sgiliau mewn amgylchedd a reolir cyn eu cymhwyso mewn lleoliadau yn y byd go iawn.

Gyda'i gilydd, mae'r adnoddau canlynol yn cynnig sylfaen gadarn ar gyfer integreiddio efelychiad digidol i ofal iechyd, gan sicrhau ei fod yn cael ei ddefnyddio'n effeithiol i wella hyfforddiant, diogelwch cleifion, ac ansawdd gofal cyffredinol.

- Gwella addysg, ymarfer clinigol a llesiant staff. Gweledigaeth genedlaethol ar gyfer rôl technolegau efelychu a dysgu ymdrochol mewn iechyd a gofal (HEE, 2020).
- Fframwaith cenedlaethol ar gyfer addysg seiliedig ar efelychu (HEE, 2018).
- Safonau ASPiH 2023 – ASPiH (ASPiH, 2023.)
- Safonau Arfer Gorau Efelychiad Gofal Iechyd (INACSL, 2021).
- Safonau i sefydliadau sy'n darparu efelychiad (ASPiH & HEE, 2022).
- Pecyn cymorth cenedlaethol i gefnogi'r defnydd o efelychu ym maes iechyd a gofal (HEE, 2021).

OpenLearn - Cyflwyniad i efelychu digidol ym maes gofal iechyd
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.